钦定古今图书集成/明伦汇编/交谊典/第096卷 > 尔雅 > 《沁园春》〈戏作毛颖策学士文〉明·储懋端
## 钦定古今图书集成/明伦汇编/交谊典/第096卷 > 尔雅 > 《沁园春》〈戏作毛颖策学士文〉明·储懋端

“咨汝颖乎，自陈老秃，屡乞馀骸。念望重灵㕙，南山感
月，名高绣虎，北海惊雷，铁画银钩。积成劳悴，渐向秋
风文冢埋。嘉乃绩，俾守中山郡，其往钦哉。吾将以
礼为媒。纵故老终疏世莫猜。令蜀地裁笺，先生久待，
淇园截管，君子蒙灾。亟召绿沈，置之即墨，锡汝龙宾
水一杯。兼策汝，端明殿学士，速驾前来